Enemmistö Helsingin kuntavaaliehdokkaista hyväksyy suurmoskeijan rakentamisen Helsinkiin. Monia huolettaa hankkeen rahoitus.

Enemmistö Helsingin kaupunginvaltuustoon pyrkivistä poliitikoista pitää suurmoskeijan rakentamista Helsinkiin mahdollisena, jos hankkeeseen ei käytetä kaupungin tai valtion rahoitusta.

Tulos selviää HS:n vaalikoneesta.

Vaalikoneeseen vastanneet hieman yli 800 helsinkiläisehdokasta vastasivat väitteeseen ”Helsinkiin voi rakentaa suurmoskeijan, jos siihen ei käytetä kaupungin tai valtion rahaa”.